**- - ODLUKA O IZBORU NAJPOVOLJNIJEG PONUĐAČA –**

**KONKURENTSKI ZAHTJEV**

Broj: 05-04-242-12/24

Datum: 04.10.2024.

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14, 59/22 i 50/24), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-242-11/24 od 04.10.2024. godine, u postupku javne nabavke radova na održavanju mostova, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-242-11/24 od 04.10.2024. godine i ugovor za javnu nabavku radova na održavanju mostova, dodjeljuje se ponuđaču **d.o.o. Promet Tabić Kladanj za najnižu ponuđenu cijenu od 34.057,20 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Promet Tabić Kladanj**, po proteku roka od 10 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-242/24 od 16.09.2024. Javna nabavka je provedena putem konkurentskog zahtjeva. Procijenjena vrijednost javne nabavke bez PDV-a iznosila je 34.188,00 KM.

Obavještenja o nabavci broj 997-7-3-54-3-80/24 objavljeno 16.09.2024 godine, Službeni glasnik BiH, broj: 63/24

Komisija za javnu nabavku imenovana je Rješenjem broj: 05-04-242-4/24 od 26.09.2024 godine. Komisija za javnu nabavku dostavila je dana 30.09.2024. godine Zapisnik o radu Komisije 05-04-242-10/24 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 03.10.2024. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-242-11/24 od 04.10.2024. godine. Ponuda ponuđača d.o.o. Promet Tabić Kladanj, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 34.057,20 KM bez PDV-a, u postupku javne nabavke radova na održavanju mostova.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 3;
* da su blagovremeno zaprimljene 3 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Ponude ponuđača HiH d.o.o Živinice i Promet Tabić d.o.o. Kladanj ispunjavaju kvalifikacione uslove propisane tenderskom dokumentacijom.

Ponuda ponuđača Tabo-NIS d.o.o. Kladanj odbija se kao nepravilna jer ponuđač Tabo-NIS d.o.o Kladanj u svojoj ponudi nije dostavio pravilno popunjen obrazac za cijenu ponude.

Naime, ponuđač Tabo-NIS u svojoj ponudi u obrazcu za cijenu ponude u stavci broj 1 *„ Demontaža postojeće drvene konstrukcije mostova sa odvozom na deponiju izvođača. Sve komplet.“* nije upisao jediničnu cijenu stavke već samo ukupno vrijednost. Tačkom 4.4.1 i 4.4.2. TD propisano je: „*4.4.1. Ponuđač je dužan dostaviti popunjen Obrazac za ponudu i Obrazac za cijenu ponude sa tehničkom specifikacijom koji se nalaze u prilogu TD, u skladu sa svim podacima koji su definisani Aneksom 1 i Aneksom 2 odnosno za sve stavke koje su sadržane u tim obrascima. 4.4.2. U slučaju da ponuđač propusti popuniti Obrazac za cijenu ponude u skladu sa postavljenim zahtjevima, za sve stavke koje su navedene, njegova ponuda će biti odbačena. Ukoliko Obrazac za cijenu ponude sadrži više stavki, ponuđač je dužan dati ponudu za sve stavke, vodeći pri tome računa da ukupan zbir cijena svih stavki u obrascu ne može biti 0 (nula).“* U skladu sa članom 2 i članom 68 stav 4 tačka i) ZJN ponuda se odbija kao nepravilna.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Promet Tabić Kladanj  | **34.057,20** | **100**  |
| **2.** | d.o.o. HiH Živinice | **34.125,88** | **99,79** |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Promet Tabić Kladanj  | **34.057,20** | **100**  |
| **2.** | d.o.o. HiH Živinice | **34.125,88** | **99,79** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 5 (pet) dana od dana prijema odluke o izboru najpovoljnijeg ponuđača .

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva